stanford-oval/wikipedia huggingface dataset:
Ahvenanmaan keskusta

| Åländsk Centern> Ahvenanmaan keskusta |
| --- | --- |
  
  
  
Perustettu:  1976
Varapuheenjohtajat:   Anna Holmström (vpj.)  Mathias Sandberg (vpj.) 
Ideologia:   konservatiiviliberalismi  agrarismi  vihreä liberalismi 
Poliittinen kirjo:  keskusta
Toimisto:  Ahvenanmaan maakuntapäivät 6. kerros
Osoite:  Strandgatan 37, 22100 Maarianhamina
Maakuntapäivät:  6 / 30 (2023)
Kunnanvaltuustot:  36 / 206
Kansainväliset jäsenyydet:  – Keskiryhmä (Pohjoismaiden neuvosto) – Euroopan liberaalidemokraattinen puolue
Naisjärjestö:  Centerkvinnorna
Nuorisojärjestö:  Ungcentern
Kotisivu:  centern.ax
Infobox OKVirheellinen NIMI-arvo: 
Ahvenanmaan keskusta (ruots. Åländsk Center, C) on Ahvenanmaalla toimiva puolue. Keskusta on Ahvenanmaan maakuntapäivien toiseksi suurin puolue kuudella edustajallaan.
Ahvenanmaan keskusta perustettiin 13. tammikuuta 1976 pidetyssä kokouksessa, johon kokoonnuttiin hammarlandilaisen Karl-Anders Bergmanin aloitteesta. Paikalle saapuneet halusivat perustaa Ahvenanmaalle pohjoismaisten esimerkkien mukaisen keskustapuolueen. Bergmanin johdolla puolueelle laadittiin 45 kohdan ohjelma, joka hyväksyttiin 22. helmikuuta pidetyssä kokouksessa, johon otti osaa 150 henkilöä. Ohjelma opittiin myöhemmin tuntemaan kokouksen pitopaikan mukaan Hammarbo-teeseinä. Monet perustajista olivat aiemmin toimineet Landsbygdens och skärgårdens valförbund (LOS) -vaaliorganisaatiossa. Mukaan uuteen puolueeseen tuli myös Vapaamielisestä yhteistoiminnasta aiemmin irtautunut Frisinnad Samverkans framstegslista.
Puolueella on paikallisosastoja kunnissa Brändö, Eckerö, Finström, Föglö, Geta, Hammarland, Jomala, Lemland, Lumparland, Maarianhamina, Saltvik ja Sund. Puolueen nuorisojärjestöksi perustettiin vuonna 1977 Ungcentern ja naisjärjestöksi 1988 Centerkvinnorna.
Pohjoismaiden neuvostossa Ahvenanmaan keskusta kuuluu Keskiryhmään, yhdessä Ahvenanmaan liberaalien ja neljän Manner-Suomen puolueen kanssa.
Vaalit

Keskusta osallistuu omilla listoillaan maakunta- ja kunnallisvaaleihin. Eduskuntavaaleihin puolue on osallistunut omalla listallaan 1991 ja 2003 sekä vaihtelevissa porvarillisissa liittoumissa muulloin. Vaaleissa 2007 keskusta kuului edustajapaikan saaneeseen oikeistopuolueiden Borgerlig allians -vaaliliittoon. Vuonna 2011 puolue liittoutui sosialidemokraattien ja Ahvenanmaan tulevaisuuden kanssa muodostaen Åländsk samling -yhteislistan, jolta maakunnan edustaja valittiin.
Poliitikot > Puheenjohtajat

Roger Nordlund 1986–1987, 1997–2007
Veronica Thörnroos 2007–2010
Harry Jansson 2010→
Poliitikot > Varapuheenjohtajat

Henry Lindström (1. vpj.)
Britt Lundberg (2. vpj.)
Poliitikot > Maakuntapäiväedustajat

Gun Carlson 1995–2011
Torbjörn Eliasson 2003–2015
Anders Englund 1991–2015
Ragnar Erlandsson 1987–2007
Harry Jansson 2009–
Runar Karlsson 1999–2019
Henry Lindström 2003–2011
Britt Lundberg 1999–2019
Jan-Erik Mattsson 1995–2003, 2005–2011
Roger Nordlund 1983–1991, 2007–2011, 2015–
Jörgen Pettersson 2011–
Jan Salmén 2007–2011
Roger Slotte 2007–2015
Veronica Thörnroos 2003–2009, 2015–
Aiheesta muualla

Åländsk Center (ruotsiksi)
Andien yhteisö

| Andien yhteisö Comunidad Andina |
| --- | --- |

Perustettu:  1969
Tyyppi:  tulliliitto
Päämaja:   Lima, Peru
Jäsenet:   Bolivia  Ecuador  Kolumbia  Peru
Viralliset kielet:  ketšua, aimara, espanja
Pääsihteeri:  Adalid Contreras Baspineiro  ( Bolivia)
Aiheesta muualla
www.comunidadandina.org/
Infobox OKVirheellinen NIMI-arvo: 
Järjestöön kuuluvat valtiot kartalla
Andien yhteisö (esp. Comunidad Andina, CAN) on Bolivian, Ecuadorin, Kolumbian ja Perun vuonna 1969 muodostama tulliliitto, jonka päämaja sijaitsee Perun pääkaupungissa Limassa. Andien yhteisön maat muodostivat vuonna 2008 Etelä-Amerikan valtioiden unionin yhdessä Mercosurin kanssa.
Jäsenmaat

Nykyiset jäsenet:
Bolivia (1969)
Kolumbia (1969)
Ecuador (1969)
Peru (1969)
Liitännäisjäsenet:
Argentiina (2005)
Brasilia (2005)
Paraguay (2005)
Uruguay (2005)
Chile (2006)
Tarkkailijajäsenet:
Espanja
Entiset jäsenet:
Venezuela (1973–2006), liittyi Mercosuriin.
Chile (jäsen vuosina 1969–1976, tarkkailijajäsen 1976–2006, liitännäisjäsen 2006)
Aiheesta muualla

Wikimedia Commonsissa on kuvia tai muita tiedostoja aiheesta .
Andien yhteisön viralliset sivut (Arkistoitu – Internet Archive)
Amelie Morgan

| Mitalit | Mitalit | Mitalit |  |
| --- | --- | --- | --- |
|  Amelie Morgan nuorten olympialaisissa 2018. |  Amelie Morgan nuorten olympialaisissa 2018. |  Amelie Morgan nuorten olympialaisissa 2018. |  |
Maa:   Iso-Britannia
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | joukkue |  |
| EM-kilpailut  | EM-kilpailut  | EM-kilpailut  |  |
|  Pronssia | Basel 2021 | nojapuut |  |
Amelie Morgan (s. 31. toukokuuta 2003 Slough) on brittiläinen telinevoimistelija. Hän on joukkuekilpailun olympiamitalisti ja nojapuiden EM-mitalisti.
Morgan saavutti juniorien MM-kilpailuissa 2018 hopeaa moniottelussa ja puomilla sekä pronssia joukkuekilpailussa, hypyssä ja permannolla. Samana vuonna nuorten kesäolympialaisissa hän saavutti hopeaa moniottelussa ja permannolla sekä pronsia puomilla.
Morgan sijoittui Szczecinin EM-kilpailuissa 2019 moniottelun karsinnassa viidenneksi mutta ei mahtunut mukaan loppukilpailuun. Kesällä 2019 hän kärsi nilkkavammansa, ja myöhemmin hän mursi ranteensa. Baselin EM-kilpailuissa 2021 hän saavutti pronssia nojapuilla sekä sijoittui moniottelussa ja puomilla neljänneksi. Tokion kesäolympialaisissa 2021 hän saavutti pronssia joukkuekilpailussa ja sijoittui moniottelun karsinnassa 33:nneksi. Telinekohtaisissa karsinnoissa hän oli nojapuilla 28:s, puomilla 34:s ja permannolla 57:s.
Morgan on olympialaisten jälkeen opiskellut Yhdysvalloissa ja kilpaillut NCAA:ssa.
Amborón kansallispuisto

Maisemaa Amborón kansallispuistossa
Amborón kansallispuiston sijainti kartalla
Amborón kansallispuisto on Santa Cruzin departementissa sijaitseva luonnosuojelualue keskisessä Boliviassa. Puisto on pinta-alaltaan arviolta 630 000 hehtaaria ja sijaitsee kolmen hyvin erilaisen ekosysteemin yhtymäkohdassa: Andien ylänkö, Gran Chacon pohjoinen osa ja Amazonin valuma-alue. Puistossa elää tuhansia eläinlajeja, ja sen alueelta on löydetty tähän mennessä yli 800 erilaista lintulajia. Puiston alueella eläviä nisäkäslajeja ovat esimerkiksi kapybara, pekari, tapiirit, erilaiset apinalajit kuten möly- ja kapusiiniapinat, kissaeläimet kuten jaguaari, oselotti ja pitkähäntäkissa, sekä yhä harvinaisempi silmälasikarhu.
Aiheesta muualla

Kuvia tai muita tiedostoja aiheesta Amborón kansallispuisto Wikimedia Commonsissa
Bolivian kansallispuistot ja suojelualueet
Aguaragüe
Amboró
Apolobamba
Beni
Carrasco
Cotapata
Eduardo Avaroa
El Palmar
Iñao
Isiboro Sécure
Kaa-Iya del Gran Chaco
Madidi
Manuripi-Heathin suojelualue
Noel Kempff Mercado
Otuquis
Pilón Lajas
Sajama
Sama
San Matías
Tariquía
Torotoro
Tucavaca
Tunari
Alma 360

Alma 360 on vuonna 1988 perustettu sisältötoimisto ja monikanavaisen asiakasviestinnän asiantuntija. Alma 360 auttaa asiakkaitaan rakentamaan omaa mediaa. Tämä sisältömarkkinointiin eli yritysjournalismiin erikoistunut yritys on osa Alma Media -konsernin Talousmedia ja yrityspalvelut -liiketoimintasegmenttiä. Yrityksessä on noin 50 työntekijää (2012).
Julkaisut

OP-Pohjola
Chydenius
OP-Pohjola Yritys
A-Vakuutus
OP-Pohjola Kultajyvä
OP-Pohjola Metsäraha
Yhteishyvä ja Samarbete
Matkaan
Allegro
Aalto University Magazine
Etiketti
Ekonomi
Saarioisten
Uniikki
Sosiaalivakuutus
Fujitsun Net
Telma
Oili
Asema
Aiheesta muualla

Yrityksen sivusto (Arkistoitu – Internet Archive)
Amelios

Amelios (lat. Amelius Gentilianus) (200-luvun loppupuoli) oli antiikin kreikkalainen uusplatonilainen filosofi. Hän oli kotoisin Toscanasta. Amelios opiskeli aluksi Numenioksen teoksia. Hän alkoi osallistua Plotinoksen luennoille kolmantena vuonna siitä kun Plotinos oli tullut Roomaan, eikä jättänyt tätä ennen kuin elämänsä loppupuolella. Tuolloin hän vetäytyi Apameaan, roomalaiseen Syyriaan, joka oli Numenioksen kotipaikka.
Amelios ei ollut hänen alkuperäinen nimensä; hän vaikuttaa valinneen sen ilmaistakseen halveksuntaa maallisia asioita kohtaan, sillä sana ἀμέλεια (ameleia) merkitsee kreikaksi välinpitämättömyyttä. Porfyrios kertoo kuitenkin teoksessaan Plotinoksen elämä, että ”Amelios kutsui itseään mieluiten nimellä Amerios, vaihtaen L:n R:ksi, koska, kuten hän selitti, hänelle sopi paremmin olla nimetty Amereian, Yhdentymisen, kuin Ameleian, Välinpitämättömyyden, mukaan”.
Amelios luki ja kirjoitti paljon. Hänen kerrotaan muistaneen käytännössä kaikki Numenioksen opetukset, ja Porfyrioksen mukaan hän kirjoitti yli 100 teosta lausumia ja kommentaareja. Plotinos piti Ameliosta yhtenä terävimmistä oppilaistaan. Amelios oli se, joka sai Porfyrioksen vakuuttumaan Plotinoksen oppien totuudesta, ja sai yhdessä tämän kanssa Plotinoksen siirtämään ajatuksensa kirjoitettuun muotoon. Amelioksen pääteos oli 40 kirjaa käsittänyt tutkielma, joka hyökkäsi sitä käsitystä vastaan, että Numenios olisi ollut Plotinoksen oppien alkuperäinen kirjoittaja.
Muun muassa Eusebioksen mukaan Amelios lainasi hyväksyvästi Johanneksen evankeliumin määritelmää Logokselle.
Alvar-Aalto-Kulturhaus

Alvar-Aalto-Kulturhaus
Alvar-Aalto-Kulturhaus on kulttuuritalo saksalaisessa Wolfsburgin kaupungissa Ala-Saksin osavaltiossa. Talon on suunnitellut suomalainen arkkitehti Alvar Aalto. Aalto voitti rakennuksesta järjestetyn suunnittelukilpailun ehdotuksellaan 123451 vuonna 1958 ja rakennus vihittiin käyttöön vuonna 1962.
Kulttuuritalo on kokonaistaideteos, jossa niin ovenkahvat kuin huonekalutkin ovat Aallon suunnittelemia. Rakennuksen alkuperäinen tarkoitus oli toimia kaupunginkirjastona, kansankorkeakouluna ja nuorisokeskuksena. Näistä kaupunginkirjasto sijaitsee edelleen rakennuksessa. Sen lisäksi siellä toimii kaupungin kulttuurivirasto, kaupungin kulttuuri- ja koulutustoimipiste, italialainen bistro ja kukkakauppa.
Aiheesta muualla

Alvar Aalto Zentrum Deutschland e.V. Wolfsburg (saksaksi) (englanniksi)
en.wikiarquitectura: Wolfsburg Cultural Center (englanniksi) (Arkistoitu – Internet Archive)
Wolfsburgin kaupunginkirjasto (saksaksi)
Designlines: Mit Alvar Aalto in die Volkshochschule (saksaksi)
Alvar Aallon tuotanto
| Luettelo Alvar Aallon suunnittelemista rakennuksista |
| --- | --- |
1919–1929:  Alajärven suojeluskuntatalo | Villa Väinölä | Jyväskylän työväentalo | Seinäjoen suojeluskuntatalo | Lounais-Suomen Maalaistentalo | Läntinen Pitkäkatu 20 | Jyväskylän suojeluskuntatalo | Muuramen kirkko
1930–1945:  Paimion parantola | Turun Sanomien toimitalo | Villa Tammekann | Oulun sulfiittiselluloosatehdas | Viipurin kaupunginkirjasto | Alvar Aallon kotitalo | Savoy-maljakko | Sunilan asuinalue | Sunilan sellutehdas | Tehtaanmäen asuinalue | Terassitalo | Villa Mairea | Stora Enson Anjalankosken tehtaat
1946–1959:  Strömbergin tehtaan asuinalue | Rautatalo | Insinööritalo | Otahalli | Säynätsalon kunnantalo | Oulun lannoitetehdas | Aerola | Muuratsalon koetalo | Pamilon vesivoimalaitos | Summan paperitehdas | Alvar Aallon ateljee | Jyväskylän uimahalli | Jyväskylän yliopiston päärakennus | Kansaneläkelaitoksen päätoimitalo | Hansaviertel | Aalto-paviljonki | Korkalovaaran asuinalue | Kolmen Ristin kirkko | Aalto-keskus | Kulttuuritalo | Maison Louis Carré
1960–1969:  Lieksankosken voimalaitos | Lakeuden Risti | Keski-Suomen museo | Lappia-talo | Aaltohuset | Alvar-Aalto-Kulturhaus | Aalto-Hochhaus | Pyhän Hengen kirkko ja seurakuntakeskus | Enso-Gutzeitin pääkonttori | Seinäjoen kaupungintalo | Viitatorni | Ilokivi | Pylkönmäen kirkko | Teknillisen korkeakoulun päärakennus | Seinäjoen kaupunginkirjasto | Seinäjoen seurakuntakeskus | Rovaniemen kaupunginkirjasto | Pyhän Stefanoksen kirkko | Valtion virastotalo (Seinäjoki) | Kirjatalo | Villa Kokkonen
1970–1991:  Alajärven hallintokeskus | Villa Skeppet | Pohjolan talo | Otaniemen vesitorni | Finlandia-talo | Kunsten | Alvar Aalto -museo | Sähkötalo | Ristinkirkko | Riolan kirkko | Jyväskylän kaupunginteatteri | Seinäjoen kaupunginteatteri | Essenin oopperatalo | Alajärven kaupunginkirjasto
Antigonos

Antigonos (m.kreik. Ἀντίγονος; lat. Antigonus) oli antiikin kreikkalainen nimi, joka voi viitata seuraaviin henkilöihin:
Makedonian kolme kuningasta Antigonidien hallitsijasuvusta:
Antigonos I Monofthalmos (n. 382–301 eaa.)
Antigonos II Gonatas (319–239 eaa.)
Antigonos III Doson (263–221 eaa.)
Antigonos Kalla (300-luku eaa.), makedonialainen hetairos ja urheilija
Antigonos Karystoslainen (200-luku eaa.), kirjailija
Antigonos Sokholainen (200-luku eaa.), juutalainen oppinut
Antigonos II Mattathias (k. 37 eaa.), Juudean kuningas ja Jerusalemin ylin pappi 40–37 eaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antigonos”, voi hakea sivunnimihaulla, laajalla sivunnimihaulla tai tekstihaulla.
Antigoneia

Antigoneia (m.kreik. Ἀντιγόνεια, myös Antigonia, Ἀντιγονία, lat. Antigonia) voi viitata seuraaviin antiikin aikaisiin kaupunkeihin:
Antigoneia, kaupunki Khaoniassa, Epeiroksessa
Antigoneia, kaupunki Paioniassa, Makedoniassa
Antigoneia, kaupunki Seleukiksessa, Syyriassa
Antigoneia Psafara, kaupunki nykyisellä Chalkidikín niemimaalla Makedoniassa
Aleksandria Troas, kaupunki Troaksessa, kaupungin aikaisempi nimi
Mantineia, kaupunki Arkadiassa, kaupungin myöhempi nimi
Nikaia eli Nikea, kaupunki Bithyniassa, kaupungin aikaisempi nimi
Antigonos (Juudea)

Antigonos oli Juudean kuningas ja Jerusalemin ylin pappi vuosina 40 eaa.–37 eaa. Antigonoksen isä oli Aristobulos II jonka roomalaiset syrjäyttivät. Roomalaiset tekivät Aristobuloksen veljestä Hyrkanos II:a Juudean hallitsijan. Todellinen valta joutui kuitenkin Antipatroksen käsiin. Antipatros kuoli vuonna 44 eaa. ja hänen poikansa Herodes ja Fasael nousivat nyt Juudean todellisiksi hallitsijoiksi. Vuonna 40 eaa. parthialaiset Barzafarneen ja Parthian kuninkaan pojan Pakoroksen johdolla hyökkäsivät Syyriaan. Parhialaiset päättivät auttaa Antigonosta valataamaan isänsä kuningaskunnan itselleen. Parthialaiset vangitsivat Hyrkanoksen ja Antipatroksen pojan Fasaelin ja asettivat Antigonoksen uudeksi kuninkaaksi. Antipatroksen toinen poika Herodes pakeni Roomaan, jossa Rooman senaatti julisti hänet Juudean kuninkaaksi. Tällä välin Antigonos alkoi piirittää Masadaa, jonne Herodes oli jättänyt lähisukulaisensa. Vuonna 38 eaa. Herodes hyökkäsi Juudeaan roomalaisten kanssa. Vuonna 37 eaa. hän sai Jerusalemin vallattua. Antigonos antautui roomalaisten komentajalle Sosiukselle, joka vei hänet vankina Marcus Antoniuksen luokse. Antonius antoi teloittaa Antigonoksen.
| 0 | 1 | 2 | 3 |
| --- | --- | --- | --- |
|   | Edeltäjä: Hyrkanos II | Juudean kuningas ja Jerusalemin ylin pappi   | Seuraaja: Herodes Suuri |
Ambon (saari)

Ambon
Seramin ja Ambonin saaret
| --- | --- |
Sijainti:  3°38′17″S, 128°07′02″E Indonesia
Vesialue:  Bandanmeri 
Korkein kohta:  1 225  m 
Pinta-ala:  775 km²
| --- | --- |
Asukasluku:  > 650 000
Suurin kaupunki:  Ambon
Kieli:  ambonin kieli
muokkaa - muokkaa wikitekstiä - muokkaa Wikidataa
Ambon on saari Indonesiassa. Se kuuluu Molukkien saariryhmään ja sijaitsee suuremmasta Seramin saaresta hieman lounaaseen. Saaren pinta-ala on 775 neliökilometriä, ja sillä on yli 650 000 asukasta. Saaren suurin kaupunki on myös nimeltään Ambon, joka on myös Molukkien provinssin pääkaupunki.
Ambon sijaitsee aivan Seramin saaren lounaispuolella. Saari jakautuu kahteen osaan, joita yhdistää kapea kannas. Saaren eteläosan niemi on Leitimor, kun taas pinta-alaltaan laajempi pohjoisosa on Hitoe. Ambonin kaupunki sijaitsee Leitimorin luoteisreunassa. Saari on tuliperäinen, ja sen kaksi suurta tulivuorta Salahutu (1 225 m) ja Wawani (1 100 m) ovat kumpikin aktiivisia. Tulivuorten lisäksi saarella on kuumia lähteitä ja fumaroleja. Saaren kasvillisuus on trooppista sademetsää.
Ambonilaiset ovat enimmäkseen kristittyjä. Suurin osa asukkaista puhuu ambonin kieltä, joka on malaijin kieleen perustuva kreolikieli, mutta kaksikielisyys indonesian kielen kanssa on yleistä. Ambonia puhutaan laajalti toisena kielenä myös muualla Molukkien saariston alueella. Muita saarella puhuttuja kieliä ovat tuleku, hitu, seit-kaitetu, asilulu, larike-wakasihu sekä laha.
Aiheesta muualla

Matkaopas aiheesta Ambon Wikivoyagessa (englanniksi)
Anne Ramsey

Anne Ramsey
Anne Ramsey (27. maaliskuuta 1929 – 11. elokuuta 1988) oli yhdysvaltalainen näyttelijä. Hän esiintyi muiden muassa elokuvissa Arkajalat (Richard Donner, 1985) ja Heitä mami junasta (Danny DeVito, 1987).
Ramseyn alkuperäinen nimi oli Anne Mobley. Hän syntyi Omahassa, Nebraskassa, ja opiskeli Bennington Collegessa. Hän oli vuodesta 1954 kuolemaansa asti naimisissa näyttelijäkollegansa Logan Ramseyn kanssa. Hän esiintyi alun perin teatterissa, mutta aloitti elokuvauran 1970-luvulla. Hän voitti vuosina 1986 ja 1988 Saturn-palkinnot. Vuonna 1988 hän oli lisäksi ehdolla Golden Globen ja parhaan naissivuosan Oscar-palkinnon saajaksi.
Ramsey kuoli Los Angelesissa kurkkusyöpää sairastettuaan.
Aiheesta muualla

Anne Ramsey Internet Movie Databasessa. (englanniksi)
Anne Raknes

| Anne Raknes |
| --- | --- |

Henkilötiedot
Syntynyt: 20. joulukuuta 1914 Kviteseid, Norja
Kuollut: 17. helmikuuta 2001 (86 vuotta) Oslo, Norja
Ammatti:  kuvanveistäjä
Anne Raknes (20. joulukuuta 1914 Kviteseid – 17. helmikuuta 2001 Oslo) oli norjalainen kuvanveistäjä. Hän opiskeli Norjan valtion taideakatemiassa muun muassa Axel Revoldin, Jean Heibergin ja Wilhelm Rasmussenin johdolla 1934–1938. Myöhemmin hän asui ja opiskeli muun muassa Berliinissä, Pariisissa ja Lontoossa. Raknes oli Norjan ensimmäisiä naispuolisia kuvanveistäjiä ja perustamassa myös Norjan kuvanveistäjäyhdistystä (Norsk Billedhoggerforening), jonka varapuheenjohtajana hän toimi 1950-luvulla. Hän oli mukana myös useissa muissa yhdistyksissä. Raknes osallistui Nidarosin tuomiokirkon kunnostustöihin 1930-luvulla.
Aiheesta muualla

Kuvia tai muita tiedostoja aiheesta Anne Raknes Wikimedia Commonsissa
Aninkaisten Kiinteistövälitys

| Aninkaisten Kiinteistövälitys Oy |
| --- | --- |

Tunnuslause:  Elämäsi tärkeimmät kaupat voivat olla huolettomat.
Yritysmuoto:  osakeyhtiö
Perustettu:  1964
Toimitusjohtaja:  Ilari Hassinen
Puheenjohtaja:  Ilari Hassinen
Kotipaikka:  Turku
Toimiala:  kiinteistönvälitys
Liikevaihto:  1,9 M€ (2015)
Kotisivu:  aninkainen.fi
Infobox OKVirheellinen NIMI-arvo: 
Aninkaisten Kiinteistövälitys Oy on vuonna 1964 perustettu valtakunnallinen kiinteistönvälitysketju. Sen liiketoiminta perustuu osittain franchising-yrittäjyyteen. Yrityksessä työskentelee noin 70 työntekijää 15 asuntomyymälässä.
Aninkaisten Kiinteistövälitys Oy:n pääkonttori sijaitsee Turussa, jossa työskentelee noin 20 välittäjää. Emoyhtiön toimipisteiden lisäksi on valtakunnallisesti toistakymmentä franchising-periaatteella toimivaa toimipistettä.
Historia

Tyyne Blomberg perusti Aninkaisten kiinteistövälityksen vuonna 1964. Yrityksen ensimmäinen nimi oli Aninkaisten välitys. Nimi vaihdettiin, koska se aiheutti väärinkäsityksiä toimialasta. Aninkaisten Kiinteistövälitys on Turun vanhin yksityinen kiinteistönvälitystoimisto.
Vuonna 1998 Aninkaisten kiinteistövälityksessä aloittanut Jethro Rostedt osti yrityksen vuonna 2004. Rostedt oli Aninkaisen toiminnassa mukana 2021 saakka.
Yritys lisäsi vuonna 2008 välittäjiensä määrää 13 välittäjästä 19:ään ja avasi uuden toimipisteen Martinkadulle. Asuntojen myynti supistui koko Suomessa, mutta Aninkaisten Kiinteistövälitys pyrki lisäämään toimeksiantoja muun muassa rakentamalla perinteisen asuntokaupan rinnalle toimintaa nettiin nimelle Aninkainen Plus, johon koottiin paikallisia asuntoalan palveluyrityksiä.
Vuonna 2012 yrityksen liikevaihto liikevaihto kasvoi 26 prosenttia ja oli 2,1 miljoonaa euroa. Yritys avasi toimiston Tampereelle.
Seuraavana vuonna 2013 Aninkaisten Kiinteistövälitys Oy avasi toimiston kauppakeskus Myyrmannissa. Aiemmin yritys oli välittänyt pääkaupunkiseudulla toimitiloja, mutta tällöin mukaan tuli myös asunnonvälitys.
Aiheesta muualla

Aninkaisten Kiinteistövälityksen www-sivut
Aldosa

Aldosa on kylä Andorrassa Canillon pitäjässä. Vuoden 2018 arvioissa kylässä oli 208 asukasta.
Anis Ben Chouikha

| Henkilötiedot |
| --- | --- | --- |
Syntymäaika: 17. syyskuuta 1975 (ikä 49)
Syntymäpaikka: Tunisia
Pelipaikka: keskikenttäpelaaja
Pituus: 166 senttimetriä
Seura
Seura: CS Hammam-Lif
Pelinumero: 20
Seurat
| Vuodet | Seura | O (M) |
| 1995–1996 1996– | ES Zarzis CS Hammam-Lif |  ? (14) |
Maajoukkue
| 2002 |  Tunisia | 3 (0) |
 Seurajoukkueuran tilastot kattavat vain kansalliset sarjat.
Anis Ben Chouikha (arab. أنيس بن شويخة‎, s. 17. syyskuuta 1975) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa tällä hetkellä Ligue Professionnelle 1:ssä pelaavaa CS Hammam-Lifia.
Ura

Ben Chouikha aloitti ammattilaisuransa ES Zarzisin joukkueessa, josta hän siirtyi yhden kauden jälkeen CS Hammam-Lifiin vuonna 1996. Sittemmin Ben Chouikha on ollut joukkueensa kantavia voimia. Hän teki muun muassa ratkaisevan maalin vuoden 2001 Tunisian cupin loppuottelussa ES Sahelia vastaan. Ben Chouikha on myös tehnyt parhaimmillaan kuusi maalia kaudella 2005–2006.
Saavutukset

Tunisian cup: 2001
Antigoneia (Khaonia)

| Antigoneia> Αντιγόνεια.Sijainti |
| --- | --- |
 Antigoneia
Koordinaatit:  40°03′12″N, 20°13′08″E
Valtio:  Albania
Paikkakunta:  Saraqinisht
Historia
Tyyppi:  kaupunki
Ajanjakso:  300/200-luku eaa.–
Kulttuuri:  antiikki
Alue:  Khaonia, Epeiros
Aiheesta muualla
  Antigoneia Commonsissa 
Infobox OKNimi-testi OK: 
Antigoneia (m.kreik. Αντιγόνεια, myös Antigonia, Ἀνριγονία) oli antiikin aikainen kaupunki Epeiroksen Khaoniassa nykyisen Albanian alueella. Epeiroksen kuningas Pyrrhos perusti sen ja nimesi erään vaimonsa Antigonen mukaan. Antigoniaan asetettiin roomalainen varuskunta kolmannessa makedonialaissodassa 100-luvulla eaa. Kaupungin rauniot sijaitsevat lähellä albanialaista Saraqinishtin kylää Gjirokastërissa.
Aldtsjerk

| Aldtsjerk |
| --- | --- |

 Lippu:  Aldtsjerkin vaakuna
 fiAldtsjerk 
 53°15′50″N, 5°53′17″E 
Valtio:  Alankomaat
Kunta:  Tytsjerksteradielin
Provinssi:  Friesland
Aikavyöhyke:  CET (UTC+1)
Kesäaika:  CEST (UTC+2)
Väestö
Väkiluku (2017):  606
Muuta
Postinumero:  9064
Suuntanumero:  058
 www.aldtsjerk.nl 
Aldtsjerk (holl. Oudkerk) on kylä lähellä moottoritietä Leeuwardenista Dokkumiin. Se sijaitsee Tytsjerksteradielin kunnassa Friisinmaassa Alankomaissa. Aldtsjerkissä oli 606 asukasta vuonna 2017.
Aldtsjerkin vuotuisiin juhliin kuulu Doarpsfeest, johon kuuluu paraati. Tunnetuimpia maanmerkkejä on Heemstra State, joka on Sminian aristokraattisen perheen entinen asuinpaikka. Kylän päätie Van Sminiaweg on 1,5 kilometriä pitkä, ja se on nimetty Sminian perheen mukaan.
Aldtsjerkiä lähin ruokakauppa sijaitsee Oentsjerkissä, noin kolmen kilometrin päässä kylästä. Merkittävin kauppa on pyöräkauppa ja Bram en Jannies, joka ei varsinaisesti sijaitse kylässä vaan Aldtsjerkin ja Oentsjerkin välissä. Kylän keskustassa sijaitsee Aldtsjerkin kirkko, joka rakennettiin 1200-luvulla.
Kylän lähellä on järvi Aldtsjerker mar. Saksaksi Aldtsjerk on Oudkerk joka tarkoittaa vanhaa kirkkoa. Aldtsjerk on sen friisinkielinen nimi.
Anne Revere

| Anne Revere |
| --- | --- |
 Revere 1940-luvulla.
Henkilötiedot
Syntynyt: 25. kesäkuuta 1903 New York City, New York, Yhdysvallat
Kuollut: 18. joulukuuta 1990 (87 vuotta) Locust Valley, New York, Yhdysvallat
Puoliso:  Samuel Rosen  (vih. 1935; k. 1984)
Näyttelijä
Aktiivisena:  1931–1977
Aiheesta muualla
IMDb 
Elonet
Anne Revere (25. kesäkuuta 1903 New York City, New York – 18. joulukuuta 1990 Locust Valley, New York) oli yhdysvaltalainen elokuvanäyttelijä ja Oscar-voittaja.
Anne Revere aloitti elokuvauransa vuonna 1934. Hän voitti parhaan naissivuosa-Oscarin elokuvasta Yli esteiden (National Velvet, 1944). Hänen muita tunnettuja elokuvia ovat muun muassa Bernadetten laulu (1943), Taivasten valtakunnan avaimet (1944), Hiljainen sopimus (1947) ja Paikka auringossa (1951).
Myöhemmin Anne joutui Hollywoodin mustalle listalle viranomaisten epäiltyä häntä kommunistiksi. Anne Revere kuoli keuhkokuumeeseen 87-vuotiaana.